**Sertifiseringskurs i Karriereverktøy**

**- et kvalitets- og kompetanseløft i digital karriereveiledning -**

Nasjonalt kvalitetsrammeverk for karriereveiledning skal implementeres i alle fylker i løpet av 2020. Målsettingen med det nasjonale kvalitetsrammeverket er karriereveiledningstjenester av høy kvalitet i alle sektorer. Helhetlig system for karriereveiledning er et av hovedmålene i Kompetansestrategi for Trøndelag. Fokus på kvalitet i digital karriereveiledning følger med implementeringen av kvalitetsrammeverket og arbeidet med helhetlig system for karriereveiledning.

Koronasituasjonen har aktualisert behovet for kompetanse i bruk av digitale kartleggingsverktøy i karriereveiledning. Skoleeier utnytter situasjonen ved å legge til rette for et bedriftsinternt kvalitets- og kompetanseløft i digital karriereveiledning ved de videregående skolene i Trøndelag. Karrieresenteret i Trøndelag anbefaler skoleeier å satse på sertifisering i *Karriereverktøy* (tidligere kalt Wie) *-* Norges mest brukte plattform for digital karriereveiledning. En viktig begrunnelse for det er at verktøyet har fokus på karrierekompetanse og karrierelæring[[1]](#footnote-1) i skolen.

På grunn av koronasituasjonen har skoleeier framforhandlet et tilbud om online sertifiseringskurs i *Karriereverktøy* i stedet fysisk kurs som opprinnelig var planlagt 5. og 6. mai. Onlinekurset gir skoleeier mulighet til å tilby sertifiseringskurs til karriereveiledere/rådgivere på alle videregående skoler i Trøndelag i

*Karriereverktøy v*åren 2020. De som er sertifisert i den gamle versjonen (Wie) vil ha utbytte ny sertifisering.

*Karriereverktøy* brukes av mange skoler i Norge. I flere fylker brukes det av alle vgs. Les mer her om [Karriereverktøy](https://karriereverktoy.no/)

**Faglig informasjon om sertifiseringskurset**

På sertifiseringskurset vil deltakerne lære å arbeide systematisk med viktige tema i karriereveiledning. Temaene er: utforske interesser, utforske muligheter, finne relevant karriereinformasjon og bestemme hvilke vurderingskriterier/verdier som er viktige for den enkelte for å gjøre et godt og reflektert valg. I tillegg lærer kursdeltakeren hvordan verktøyet kan brukes til å kartlegge og utvikle karrierekompetanse for mestring av jobb og karriere.

**Modul 1:**

En god start på en karriereveiledningsprosess er å utforske interesser i bredden for å ha et mer åpent blikk på seg selv og muligheter. Modul 1 har fokus på hvordan utforske interesser.

* Teoretisk bakgrunn for Karriereverktøy: Beslutningsteori, karrierekompetanse- perspektivet og karrierelæring som ramme for bruk av Karriereverktøy. Fra interessetesting til interesseutvikling – konstruktivistisk vinkling på RIASEC systemet
* Screene interesser og lære opp i RIASEC systemet
* Interesseutforsking – en måte å bygge selvforståelse, utforske og sette ord på egne interesser

**Modul 2:**

Det neste trinnet i en karriereveiledningsprosess handler om å lære om og utforske ulike konkrete muligheter. Modul 2 har fokus på hvordan utforske yrker og utdanninger på en måte som fører til nyoppdagelser, læring og interesseutvikling.

* Yrker og utdanning – her lærer kursdeltakeren å søke fram yrkes- og utdanningsalternativer som er relevante for veisøker ved å eksponere dem for bilder. Dette for å få til en første interessevekking og læring
* Finne den mest relevante karriereinformasjonen tilpasset veisøkers situasjon og informasjonsbehov for å komme videre i læringen om et yrke eller en utdanning

**Modul 3:**

Det siste trinnet i en karriereveiledningsprosess handler om å gjøre et valg. Modul 3 har fokus på en konkret fremgangsmåte å gjøre vurderinger for å lande et karrierevalg, enten det gjelder skoleretninger, studier eller jobb.

* Mitt Valg – her lærer kursdeltakeren å gjennomføre helhetlige og realistiske karrierevalg tilpasset veisøkers unike livssituasjon og forutsetninger. Det gjøres gjennom å utforske hvilke vurderingskriterier/verdier som er sentrale for veisøkeren og vurdere valgene opp mot dem.

**Modul 4:**

Karriereverktøy kan også brukes til å øke mestring av skolegang, jobb og karriere. Modul 4 har fokus på kartlegging og utvikling av karrierekompetanse.

* Norske Karriereferdigheter – her lærer kursdeltakeren å kartlegge veisøkers kritiske karrierekompetanse - de ferdighetene veisøker trenger å utvikle for å oppnå økt mestring i skolegang, jobb og karriere. I kurset får gis en kort oversikt over dette.
* Digital arbeidsbok – her lærer kursdeltakeren å designe digitale og interaktive arbeidsbøker for å utvikle karrierekompetanse for mestring av skolegang, jobb og karriere. Digital arbeidsbok kan også brukes til alle andre tema som er relevant for karriereveiledning i skolen.

**Praktisk informasjon om sertifiseringskurset**

* Målgruppe: karriereveiledere/rådgivere (yrkes- og utdanningsveiledning)
* Antall deltakere: maksimalt 25 personer pr kurs
* Kurset er delt opp i 4 moduler à 2,5 timer over 4 dager.

I periodene mellom kursene vil kursdeltakerne praktisere veiledning ved bruk av de delene de har lært i forrige modul. Karrieresenteret i Trøndelag bidrar som faglig støttespiller for de som ønsker det.

* Opplæringen gis i form av felles forelesning på Skype og mye praktisk utprøving i *Karriereverktøy* under veiledning av kursholder Arne Svendsrud
* **Påmelding**: send e-post til Randi Kristin Svarva ransv@trondelagfylke.no

De påmeldte inviteres til Skypemøte for tilgang til kurset.

**Kursdager for kursgruppe 1 , 2 og 3 våren 2020**

|  |
| --- |
|  **Kursgruppe 1** |
|  | **Dato** | **Klokkeslett** | **Ansvarlig** | **Hvordan** |
| Modul 1 | Mandag 30. mars | 0900-1130 | Arne Svendsrud  | Skypemøte  |
| Modul 2 | Torsdag 16. april  | 0900-1130 | Arne Svendsrud | Skypemøte |
| Modul 3 | Tirsdag 5. mai | 0900-1130 | Arne Svendsrud | Skypemøte |
| Modul 4 | Fredag 15. mai | 0900-1130 | Arne Svendsrud | Skypemøte |
| **Kursgruppe 2** |
|  | **Dato** | **Klokkeslett** | **Ansvarlig** | **Hvordan** |
| Modul 1 | Tirsdag 31. mars | 0900-1130 | Arne Svendsrud  | Skypemøte  |
| Modul 2 | Fredag 17. april | 0900-1130 | Arne Svendsrud | Skypemøte |
| Modul 3 | Onsdag 6. mai  | 0900-1130 | Arne Svendsrud | Skypemøte |
| Modul 4 | Torsdag 14. mai | 0900-1130 | Arne Svendsrud | Skypemøte |
| **Kursgruppe 3** |
|  | **Dato** | **Klokkeslett** | **Ansvarlig** | **Hvordan** |
| Modul 1 | Onsdag 1. april | 1230-1500 | Arne Svendsrud | Skypemøte |
| Modul 2 | Torsdag 16. april  | 1230-1500 | Arne Svendsrud | Skypemøte |
| Modul 3 | Tirsdag 5. mai | 1230-1500 | Arne Svendsrud | Skypemøte |
| Modul 4 | Torsdag 14. mai | 1230-1500 | Arne Svendsrud | Skypemøte |

**Om abonnement på *Karriereverktøy***

Tilgang til *Karriereverktøy* krever et abonnement pr skole. Prisen på et abonnement er 7990,- + mva pr år pr skole <https://karriereverktoy.no/kv/prov/> Det kan være opptil 20 veiledere pr skole. Kontaktlærere, faglærere eller andre kan læres opp til å bruke enkeltdeler av verktøyet. Dette kan være et godt bidrag til målsettingen om karriereveiledning som hele skolens oppgave. Elevene kan bruke verktøyet så mye de ønsker.

**Skoleeier sponser sertifiseringskurs og halve abonnementet i 2020**

Digital karriereveiledning er framtidsrettet, kan redusere sårbarhet ifht personalressurs og er viktig for å sikre kvalitet i karriereveiledning. Skoleeier vil derfor sponse de planlagte onlinekursene i *Karriereverktøy* våren 2020. I tillegg betaler skoleeier halvpartens av skolens abonnement – dvs 4000,- i 2020.

Skoleeier håper på stor interesse for Trøndelag fylkeskommunes kvalitets- og kompetanseløft i digital karriereveiledning i 2020.

1. «Karrierelæring er en læringsprosess der deltakerne utvikler ferdigheter, kunnskaper, holdninger og egenskaper som de trenger for å kunne ta et reflektert utdannings- eller jobbvalg, og for å mestre overganger til arbeidslivet. Den kompetansen den enkelte utvikler kalles karrierekompetanse» (Kompetanse Norge). Karrierekompetanse er et overordnet mål med karriereveiledning. [↑](#footnote-ref-1)